Ναύαρχος Βότσης (καλαθοσφαίριση ανδρών)

O Αθλητικός Πολιτιστικός Σύλλογος Ναύαρχος Βότσης είναι ελληνικό αθλητικό σωματείο που δραστηριοποιείται στην περιοχή Βότση, στην Καλαμαριά της Θεσσαλονίκης. Ιδρύθηκε επισήμως στις 28 Νοεμβρίου 1933 από πρόσφυγες πρώην κατοίκους της Μικράς Ασίας και του Πόντου. Έλαβε το όνομά του προς τιμήν του Ναύαρχου Νικόλαου Βότση, ο οποίος βύθισε την τούρκικη φρεγάτα «Φετχί Μπουλέντ» μέσα στο Θερμαϊκό Κόλπο κατά την περίοδο του Α' Βαλκανικού Πολέμου.«Ιστορία» , πληροφορίες στον επίσημο ιστότοπο του συλλόγου. Οι αθλητές του αγωνίζονται με χρώματα το μπλε και το λευκό. 

Το τμήμα καλαθοσφαίρισης ανδρών του συλλόγου ιδρύθηκε το 1950 και διατηρεί νομική μορφή ερασιτεχνικού σωματείου. Έδρα του είναι το Α' Κλειστό Γυμναστήριο Μίκρας, χωρητικότητας 1.200 θεατών.Α' Κλειστό Γυμναστήριο Μίκρας , πληροφορίες στον ιστότοπο Gipeda.gr. Καλλιεργεί τόσο τμήμα ενηλίκων ανδρών, όσο και τμήματα υποδομής νεαρότερων ηλικιακά αθλητών. 

 Ιστορική αναδρομή 
 Ίδρυση και πρώτες δεκαετίες 
Το τμήμα καλαθοσφαίρισης του συλλόγου ιδρύθηκε το 1950 από τους Ονίκ Τσαμασιάν, Παναγιώτη Μαυρίδη και Γιώργο Κολοβό. Στο Δ.Σ. της 2/1.1958 αποφασίστηκε να αγοραστούν «δέκα ζεύγη λαστιχένια υποδήματα – ελαττωματικά», για τους αθλητές του τμήματος. Σε επίσημες διοργανώσεις η ομάδα ξεκίνησε να αγωνίζεται το 1953.««Ναύαρχος Βότσης»: Πολιτιστική και αθλητική δράση από το 1933 από Μικρασιάτες και Πόντιους πρόσφυγες», άρθρο στον ιστότοπο ΕΡΤ News, 25 Ιουλίου 2020.Τσιραμπίδης, Ανανίας. «Ιστορία Συνοικισμού Ναυάρχου Βότση», δημοσίευση στον ιστότοπο Myro Antiques House, από το βιβλίο «Ο Προσφυγικός Συνοικισμός Ναυάρχου Βότση» (2010). 

Όπως διαπιστώνεται από το αρχείο του συλλόγου, οι αθλητές του τμήματος απέκτησαν πλήρεις και ομοιογενείς στολές μετά το 1980. Τη δεκαετία του 1960 η ομάδα πραγματοποιούσε προπονήσεις στο Γήπεδο της Χ.Α.Ν.Θ. Σους αγώνες των Δ΄ Φιλίππειων του 1966 ο Ναύαρχος Βότσης ήρθε πρώτος και του απονεμήθηκε κύπελλο. Το 1968 κατέκτησε το Πρωτάθλημα Ανδρών Β' Κατηγορίας Θεσσαλονίκης με προπονητή τον Π. Αλεξανδρίδη. Το 1981 η Ε.ΚΑ.Σ.Θ. απένειμε Κύπελλο Ήθους στην ανδρική ομάδα του συλλόγου.

 Δεκαετία 1990 
Την αγωνιστική περίοδο 1992-93 ο Ναύαρχος Βότσης αναδείχθηκε Πρωταθλητής στην Α' Κατηγορία Θεσσαλονίκης κερδίζοντας παράλληλα το δικαίωμα ανόδου στη Γ' Εθνική Κατηγορία για πρώτη φορά στην ιστορία του. Τη χρονιά 1993-94 διαγωνίστηκε στα πλαίσια του Βορείου Ομίλου όπου και συγκέντρωσε 7 νίκες και 19 ήττες. Η επίδοση αυτή δεν ήταν ικανή να συγκρατήσει την ομάδα στην κατηγορία. Παραγωγικότεροι σκόρερ την περίοδο αυτοί αναδείχθηκαν οι αθλητές Χρήστος Χατζόπουλος (548 πόντοι σε 26 αγώνες, 21,08 κατά μ.ό.), ο Αχιλλέας Σωτηρακόγλου (381 πόντοι σε 23 αγώνες, 16,57 κατά μ.ό.) και Βαγγέλης Πρώιος (270 πόντοι σε 22 αγώνες, 12,27 κατά μ.ό.).Ψηφιακό Αρχείο Ελληνικής Ομοσπονδίας Καλαθοσφαίρισης, eokbasket.sportstats.gr.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1993-94 4Γ' Εθνική ? - 7-19 - - Χρήστος Χατζόπουλος - --  -  -2020-21 4Γ' Εθνική - - Διεκόπη - - - - --  -  -2021-22 4Γ' Εθνική 2 Μπαράζ Ανόδου 13-5 2-0 - Γιώργος Αποστολίδης - --  -  -2022-23 4Β' Εθνική 9 Play-Outs 4-14 - 0-2 ? - --  -  -2023-24 4Γ' Εθνική 7 Play-Outs 11-11 - 2-0 ? 1η - Α' Φάσης 1-  -  -2024-25 4Γ' Εθνική 11 - 5-17 - - ? 1η - Α' Φάσης 1-  -  -

 Πρόσωπα 
+ Διακεκριμένοι καλαθοσφαιριστές  Ονοματεπώνυμο   Γιώργος Αποστολίδης   Χρήστος Βλάχος   Πασχάλης Καζής   Σάββας Καμπερίδης   Βαγγέλης Πρώιος   Αχιλλέας Σωτηρακόγλου  Χρήστος Χατζόπουλος  Νεκτάριος Χριστοδουλίδης

+ Προπονητές  Ονοματεπώνυμο Θητεία   Τάσος Μανωλόπουλος     Γρηγόρης Μυστιλιάδης     Γιώργος Καραμουσαλίδης   

Παραπομπές

 Εξωτερικοί σύνδεσμοι 

 Α.Π.Σ. Ναύαρχος Βότσης , επίσημος ιστότοπος.
 Α.Π.Σ. Ναύαρχος Βότσης (τμήματα καλαθοσφαίρισης) , επίσημος ιστότοπος.


 Α' Κλειστό Γυμναστήριο Μίκρας , πληροφορίες στον ιστότοπο Gipeda.gr.

Κατηγορία:Α.Π.Σ. Ναύαρχος Βότσης
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος